CELEX: 22007D0138
Language: et
Date: 2007-10-26 00:00:00
Title: EMP Ühiskomitee otsus nr 138/2007, 26. oktoober 2007 , millega muudetakse Euroopa Majanduspiirkonna lepingu I lisa (veterinaar- ja fütosanitaarküsimused)

10.4.2008   
            
            
               ET
            
            
               Euroopa Liidu Teataja
            
            
               L 100/62
            
         
      EMP ÜHISKOMITEE OTSUS
   
   nr 138/2007,
   26. oktoober 2007,
   millega muudetakse Euroopa Majanduspiirkonna lepingu I lisa (veterinaar- ja fütosanitaarküsimused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu I lisa on muudetud EMP Ühiskomitee 28. septembri 2007. aasta otsusega nr 100/2007 (1).
            
         
               (2)
            
            
               Euroopa Parlamendi ja nõukogu 12. jaanuari 2005. aasta määrus (EÜ) nr 183/2005, millega kehtestatakse söödahügieeni nõuded, (2) tuleb inkorporeerida lepingusse.
            
         
               (3)
            
            
               Määrusega (EÜ) nr 183/2005 tunnistatakse kehtetuks nõukogu direktiiv 95/69/EÜ (3) ja komisjoni direktiiv 98/51/EÜ, (4) mis on lepingusse inkorporeeritud ja mis tuleb sellest tulenevalt lepingust välja jätta.
            
         
               (4)
            
            
               Käesolevat otsust ei kohaldata Liechtensteini suhtes,
            
         ON TEINUD JÄRGMISE OTSUSE:
   Artikkel 1
   Lepingu I lisa II peatükki muudetakse järgmiselt.
   
               1.
            
            
               Punkti 31l (komisjoni otsus 2006/677/EÜ) järele lisatakse järgmine punkt:
               
                           „31m.
                        
                        
                           
                              32005 R 0183: Euroopa Parlamendi ja nõukogu määrus (EÜ) nr 183/2005, 12. jaanuar 2005, millega kehtestatakse söödahügieeni nõuded (ELT L 35, 8.2.2005, lk 1).
                           Käesolevas lepingus loetakse selle määruse sätteid järgmises kohanduses.
                           Artiklisse 18 lisatakse järgmine tekst:
                           „5.   EFTA riikide jaoks on artikli 18 lõigetes 1 ja 2 osutatud tähtaeg kaks kuud pärast seda, kui jõustub EMP Ühiskomitee otsus, millega määrus (EÜ) nr 183/2005 inkorporeeriti Euroopa Majanduspiirkonna lepingusse.””
                        
                     
         
               2.
            
            
               Punktide 31b (nõukogu direktiiv 95/69/EÜ) ja 31ba (komisjoni direktiiv 98/51/EÜ) tekst jäetakse välja.
            
         Artikkel 2
   Määruse (EÜ) nr 183/2005 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 27. oktoobril 2007, tingimusel et EMP Ühiskomiteele on esitatud kõik lepingu artikli 103 lõike 1 kohased teated, (5) või EMP Ühiskomitee 26. oktoobri 2007. aasta otsuse nr 137/2007 jõustumise päeval, olenevalt sellest, kumb kuupäev on hilisem.
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 26. oktoober 2007
      
         
            EMP Ühiskomitee nimel
         
         
            eesistuja
         
         Stefán Haukur JÓHANNESSON
         
      
   
   
      (1)  ELT L 47, 21.2.2008, lk 12.
   
      (2)  ELT L 35, 8.2.2005, lk 1.
   
      (3)  ELT L 332, 30.12.1995, lk 15.
   
      (4)  EÜT L 208, 24.7.1998, lk 43.
   
      (5)  Põhiseadusest tulenevaid nõudeid ei ole nimetatud.